12. ฐานะการเงินและผลการดำเนินงาน

12.1 งบการเงิน

12.1.1 สรุปรายงานการตรวจสอบของผู้สอบบัญชีรับอนุญาตในระยะ 3 ปีที่ผ่านมา

1.  รายงานการตรวจสอบโดยผู้สอบบัญชีรับอนุญาต ต่องบการเงินสำหรับปี 2546

ผู้สอบบัญชี ได้แก่ นายสมชาย คุรุจิตโกศล ผู้สอบบัญชีรับอนุญาตเลขที่ 3277 จากบริษัท เอส.เค.
แอคเคาน์แต้นท์เซอร์วิสเซส จำกัด
ได้แสดงความเห็นว่างบการเงินแสดงฐานะการเงินรวมและฐานะการเงินเฉพาะบริษัท ณ วันที่ 31
ธันวาคม 2546 ผลการดำเนินงานรวมและผลการดำเนินงานเฉพาะบริษัท
การเปลี่ยนแปลงในส่วนของผู้ถือหุ้นรวมและการเปลี่ยนแปลงในส่วนของผู้ถือหุ้นเฉพาะบริษัท
และกระแสเงินสดรวมและกระแสเงินสดเฉพาะบริษัท สำหรับปี
สิ้นสุดวันเดียวกันของบริษัทฯและบริษัทย่อย และเฉพาะของบริษัทฯ
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.  รายงานการตรวจสอบโดยผู้สอบบัญชีรับอนุญาต ต่องบการเงินสำหรับปี 2545

ผู้สอบบัญชี ได้แก่ นายสมชาย คุรุจิตโกศล ผู้สอบบัญชีรับอนุญาตเลขที่ 3277 จากบริษัท เอส.เค.
แอคเคาน์แต้นท์ เซอร์วิสเซส จำกัด
ได้แสดงความเห็นว่างบการเงินแสดงฐานะการเงินรวมและฐานะการเงินเฉพาะบริษัท ณ วันที่ 31
ธันวาคม 2545 ผลการดำเนินงานรวมและผลการดำเนินงานเฉพาะบริษัท
การเปลี่ยนแปลงในส่วนของผู้ถือหุ้นรวมและการเปลี่ยนแปลงในส่วนของผู้ถือหุ้นเฉพาะบริษัท
และกระแสเงินสดรวมและกระแสเงินสดเฉพาะบริษัท สำหรับปี
สิ้นสุดวันเดียวกันของบริษัทฯและบริษัทย่อย และเฉพาะของบริษัทฯ
โดยถูกต้องตามที่ควรในสาระสำคัญตามหลักการบัญชีที่รับรองทั่วไป
โดยมิได้เป็นการแสดงความเห็นอย่างมีเงื่อนไข ผู้สอบบัญชีขอให้ข้อสังเกตดังนี้

(1) งบดุลรวม ณ วันที่ 31 ธันวาคม 2544 งบกำไรขาดทุนรวม
    และงบแสดงการเปลี่ยนแปลงในส่วนของผู้ถือหุ้นรวม สำหรับปี
    สิ้นสุดวันเดียวกันของบริษัทฯและบริษัทย่อย ที่แสดงเปรียบเทียบ
    เป็นงบการเงินรวมที่จัดทำขึ้นจากการรวมงบการเงินเฉพาะบริษัทของบริษัทฯและงบการเงินเฉพาะบริษัทของบริษัท
    ไอที ดิสทริบิวชั่น จำกัด (บริษัทย่อย) ซึ่งตรวจสอบโดยผู้สอบบัญชีอื่น
    โดยแสดงความเห็นต่องบการเงินอย่างไม่มีเงื่อนไขตามรายงานลงวันที่ 10 เมษายน 2545
    และวันที่ 30 มีนาคม 2545 ตามลำดับ
    ซึ่งข้าพเจ้าได้สอบทานขั้นตอนการจัดทำงบการเงินรวมและรายการตัดบัญชีต่าง ๆ แล้ว
    เนื่องจากในปี 2544 บริษัทฯ ไม่มีการจัดทำและตรวจสอบงบการเงินรวมโดยผู้สอบบัญชีอื่นนั้น
    และผู้สอบบัญชีพบว่า
    การจัดทำงบการเงินรวมและรายการตัดบัญชีดังกล่าวเป็นไปโดยถูกต้องและเหมาะสมแล้ว

(2) ตามที่อธิบายในหมายเหตุประกอบงบการเงินข้อ 28 ในระหว่างปี 2545
ฝ่ายบริหารของบริษัทฯ พบว่า งบการเงินปี 2544 มีการแสดงค่าใช้จ่ายค้างจ่ายสูงไป เป็นจำนวน
0.031 ล้านบาท (หมายเหตุ 28.1) และพบว่า บริษัทฯ แสดงที่ดิน อาคาร และอุปกรณ์ต่ำไป
เป็นจำนวนเงิน 0.575 ล้านบาท หนี้สินภายใต้สัญญาเช่าการเงินต่ำไป เป็นจำนวนเงิน 0.609
ล้านบาท จากการบันทึกหนี้สินภายใต้สัญญาเช่าการเงินเป็นสัญญาเช่าดำเนินงาน (หมายเหตุ 28.2)
ซึ่งบริษัทฯ ได้ปรับปรุงแก้ไขงบการเงินรวม และงบการเงินเฉพาะบริษัทปี 2544
ที่นำมาแสดงเปรียบเทียบย้อนหลัง เพื่อให้เป็นไปตามหลักการบัญชีที่รับรองทั่วไปแล้ว
ซึ่งข้าพเจ้าได้สอบทานรายการปรับปรุงดังกล่าวแล้ว และข้าพเจ้าพบว่า
รายการปรับปรุงดังกล่าวเป็นรายการปรับปรุงที่เหมาะสม และได้นำไปปรับปรุงโดยถูกต้องแล้ว

(3) ตามที่อธิบายในหมายเหตุประกอบงบการเงินข้อ 4.1 บริษัทฯ มิได้แสดงงบกระแสเงินสดรวม
สำหรับปี สิ้นสุดวันที่ 31 ธันวาคม 2544 เนื่องจากบริษัทฯ ไม่มีการจัดทำและตรวจสอบ
งบการเงินรวมปี 2543 เพื่อประโยชน์ในการเปรียบเทียบกับงบการเงินรวมปี 2544
ในการจัดทำงบกระแสเงินสดรวม

3. รายงานการตรวจสอบโดยผู้สอบบัญชีรับอนุญาต ต่องบการเงินสำหรับปี 2544

ผู้สอบบัญชี ได้แก่ นายสังวรณ์ สุทธิสานนท์ ผู้สอบบัญชีรับอนุญาตเลขที่ 97 จากบริษัท วิเนต จำกัด
ได้แสดงความเห็นว่างบการเงินแสดงฐานะการเงิน ณ วันที่ 31 ธันวาคม 2544 ผลการดำเนินงาน
การเปลี่ยนแปลงในส่วนของผู้ถือหุ้น และกระแสเงินสดสำหรับปีสิ้นสุดวันเดียวกันของบริษัทฯ
โดยถูกต้องตามที่ควรในสาระสำคัญตามหลักการบัญชีรับรองทั่วไป

12.1.2 สรุปฐานะการเงินและผลการดำเนินงานของบริษัทฯ

งบการเงินรวมแสดงในตาราง ปี 2544 เป็นข้อมูลที่ผู้สอบบัญชีของบริษัท เอส.เค. แอคเคาน์แต้นท์
เซอร์วิสเซส จำกัด เป็นผู้สอบทาน เพื่อประโยชน์ในการเปรียบเทียบกับงบการเงินรวมในปี 2545
เนื่องจากในปี 2544 งบการเงินของบริษัทฯถูกตรวจสอบโดยผู้สอบบัญชีของบริษัท วิเนต จำกัด
ส่วนในปี 2545 บริษัทฯได้เปลี่ยนแปลงผู้สอบบัญชีเป็นบริษัท เอส.เค. แอคเคาน์แต้นท์ เซอร์วิสเซส
จำกัด เพื่อให้เป็นไปตามเงื่อนไขของสำนักงานคณะกรรมการกำกับหลักทรัพย์และตลาดหลักทรัพย์

ตารางสรุปรายการงบดุล งบกำไรขาดทุน งบกระแสเงินสด
และอัตราส่วนทางการเงินที่สำคัญในระยะ 3 ปีที่ผ่านมา เป็นดังต่อไปนี้

ตารางสรุปงบดุลของบริษัทฯและบริษัทย่อยปี 2544-2546

[]

ตารางสรุปงบกำไรขาดทุนของบริษัทฯและบริษัทย่อยปี 2544-2546

[]

หมายเหตุ : ข้อมูลกระแสเงินสดของปี 2544
แสดงจากงบการเงินเฉพาะของบริษัทจากผู้สอบบัญชีของบริษัท เอส.เค. แอคเคาน์แต้นท์
เซอร์วิสเซส จำกัด

ตารางสรุปอัตราส่วนทางการเงินที่สำคัญของบริษัทฯและบริษัทย่อยปี 2544-2546

[]

หมายเหตุ อัตราส่วนทางการเงินในปี 2546 ใช้ข้อมูลในการคำนวณจากงบการเงินรวมปี 2546
และ ปี 2545

อัตราส่วนทางการเงินในปี 2545 ใช้ข้อมูลในการคำนวณจากงบการเงินรวมปี 2545 และ ปี 2544

อัตราส่วนทางการเงินในปี 2544 ใช้ข้อมูลในการคำนวณจากงบการเงินของบริษัทฯ ปี 2544 และ
ปี 2543

อัตราส่วนเงินสดต่อการทำกำไร อัตราส่วนสภาพคล่องกระแสเงินสด
อัตราส่วนความสามารถการชำระดอกเบี้ยมีค่าติดลบเนื่องจากค่ากระแสเงินสดในการดำเนินงานในปี
2544 มีค่าติดลบ
โดยบริษัทฯมีลูกหนี้มูลค่าสูงที่ยังไม่สามารถจัดเก็บได้จากภาครัฐบาลซึ่งเป็นไปตามระยะเวลาปกติของลูกค้ากลุ่มนี้

12.2 คำอธิบายและการวิเคราะห์ฐานะการเงินและผลการดำเนินงาน

12.2.1 การวิเคราะห์ผลการดำเนินงาน

  ภาพรวมของผลการดำเนินงานที่ผ่านมา

ธุรกิจเทคโนโลยีสารสนเทศ ถือว่าเป็นธุรกิจที่มีอัตราการเติบโตค่อนข้างสูง
จากข้อมูลของบริษัทอินเตอร์เนชั่นแนล ดาตา คอร์ปอเรชั่น พบว่า
ภาพรวมการเติบโตของธุรกิจเทคโนโลยีสารสนเทศในปี 2544 –2549 โดยเฉลี่ยมีอัตราร้อยละ
16.60 ซึ่งเป็นมาจากตลาดราชการ รัฐวิสาหกิจ ภาคธนาคาร ภาคการสื่อสารโทรคมนาคม
โรงงานอุตสาหกรรมรวมถึงหน่วยงานสาธารณูปโภคต่างๆ
เป็นตลาดรวมที่มีเงินลงทุนทางด้านเทคโนโลยีสารสนเทศในระดับสูง
รวมถึงความต้องการในการใช้เทคโนโลยีสารสนเทศของภาคประชาชนที่มีการขยายตัวอย่างรวดเร็ว
ส่งผลทำให้ณ. สิ้นปี 2546 กลุ่มบริษัทมีรายได้รวมจำนวน 730.45 ล้านบาท เพิ่มขึ้น 46.53
ล้านบาท หรือคิดเป็นร้อยละ 6.80 จากจำนวน 683.92 ล้านบาท ณ.สิ้นปี 2545
และมีกำไรสุทธิจำนวน 43.95 ล้านบาท หรือ 0.92 บาทต่อหุ้น โดยเพิ่มขึ้น 6.06 ล้านบาท
หรือคิดเป็นร้อยละ 15.98 จาก ปีก่อน ที่มีกำไรสุทธิจำนวน 37.90 ล้านบาท หรือ 1.78
บาทต่อหุ้น

รายได้จากการขาย

รายได้จากส่วนงานประเภทโครงการ

-   ส่วนงานธุรกิจติดตั้งและรวบรวมระบบ

ในปี 2546 ส่วนงานธุรกิจติดตั้งระบบ สร้างรายได้ให้กับบริษัทฯ เป็นอันดับ 2
รองจากส่วนงานธุรกิจทำซ้ำและจำหน่ายซอฟต์แวร์
โดยมีรายได้จากการขายและบริการคิดเป็นร้อยละ 49.76 ของรายได้รวมทั้งหมด
โดยรายได้จากส่วนงานธุรกิจติดตั้งระบบ ในปี 2546 มีจำนวน 358.54 ล้านบาท เพิ่มขึ้น 73.44
ล้านบาท หรือคิดเป็นร้อยละ 25.76 เมื่อเทียบกับปี 2545 ที่มีจำนวน 285.10 ล้านบาท โดยในปี
2546 มีโครงการที่โดดเด่นคือ โครงการระบบบัญชีและงบประมาณ (ERP) มูลค่าโครงการ 157
ล้านบาท ของ บริษัท กสท โทรคมนาคม จำกัด มหาชน
โครงการวางระบบเครือข่ายสารสนเทศความเร็วสูง 10 Gigabit
ให้กับมหาวิทยาลัยเทคโนโลยีพระจอมเกล้าเจ้าคุณทหารลาดกระบัง ซึ่งเป็นระบบที่มีความเร็วสูงถึง
10 Gigabit ที่แรกของ Asia pacific ซึ่งทั้ง 2 โครงการยังอยู่ในระหว่างดำเนินโครงการ
ซึ่งบริษัทฯคาดว่าโครงการดังกล่าวแล้วเสร็จในปี 2547

-   ส่วนงานธุรกิจจำหน่ายเครื่องมือวัดสัญญาณ

เดิมส่วนงานธุรกิจจำหน่ายเครื่องมือวัดสัญญาณ เป็นแผนกหนึ่งของบริษัทฯ และในปลายปี 2544
ส่วนงานธุรกิจจำหน่ายเครื่องมือวัดสัญญาณ ได้แยกออกมาดำเนินงานภายใต้บริษัท ไออาร์ซี
เทคโนโลยีส์ จำกัด โดย ณ. สิ้นปี 2546 บริษัท ฯลงทุนในสัดส่วนร้อยละ 50
ทำให้ส่วนงานธุรกิจจำหน่ายเครื่องมือวัดสัญญาณ มีฐานะเป็นเพียงบริษัทร่วม และตั้งแต่ปี 2545
บริษัทฯไม่มีการรวมรายได้จากสายธุรกิจดังกล่าว คงมีแต่โครงการเดิมที่มีการรับรู้รายได้ในปี 2546
จำนวน เพียง 2.81 ล้านบาท

รายได้จากส่วนงานประเภทไม่ใช่โครงการ

-   ส่วนงานธุรกิจทำซ้ำและจำหน่ายซอฟต์แวร์

ในปี 2546 ส่วนงานธุรกิจทำซ้ำและจำหน่ายซอฟต์แวร์ สร้างรายได้ให้กับบริษัทฯมากที่สุด
โดยมีรายได้จากการขายและบริการ คิดเป็นร้อยละ 54.50 ของรายได้รวมทั้งหมด
โดยรายได้จากส่วนงานธุรกิจทำซ้ำและจำหน่ายซอฟต์แวร์ ในปี 2546 มีจำนวน 391.72 ล้านบาท
เพิ่มขึ้นจำนวน 22.96 ล้านบาท หรือคิดเป็นร้อยละ 6.21 เมื่อเทียบกับ ปี 2545 ที่มีจำนวน
369.76 ล้านบาท โดยรายได้จากการขายส่วนใหญ่ในปี 2546 เป็นการขายซอฟต์แวร์ของ
Microsoft คิดเป็นร้อยละ 83.87
ของรายได้ทั้งหมดของส่วนงานธุรกิจทำซ้ำและจำหน่ายซอฟต์แวร์ ส่วนหนึ่งมาจากการขายซอฟต์แวร์
Microsoft ให้กับโครงการของกระทรวง ICT ระยะที่ 1 (คอมพิวเตอร์เพื่อประชาชน)
และจากโครงการดังกล่าว จึงมีความเป็นได้สูงที่บริษัทฯ
จะมีอัตราการเติบโตของรายได้ในส่วนงานธุรกิจนี้ในอนาคต

-   ส่วนงานธุรกิจอื่นๆ

รายได้จากส่วนงานธุรกิจอื่นๆ ส่วนใหญ่เป็นรายได้ที่เกิดจากเรียกเก็บค่าบริการส่วนกลาง
ระหว่างส่วนงานธุรกิจระหว่างกัน
โดยรายได้ดังกล่าวได้มีการทบทวนราคาที่เรียกเก็บระหว่างกันทุกๆ 6 เดือน

ต้นทุนสินค้าและบริการ

ในปี 2546 กลุ่มบริษัทฯ มีต้นทุนขายและบริการเท่ากับ 580.54 ล้านบาท คิดเป็นร้อยละ 80.57
ของรายได้จากการขายและบริการ ส่วนในปี 2545 มีต้นทุนขายและบริการเท่ากับ 562.23
ล้านบาท คิดเป็นร้อยละ 83.14 ของรายได้จากการขายและบริการ
แม้ว่าต้นทุนขายเพิ่มขึ้นตามยอดขายที่เพิ่มขึ้น
แต่คิดเป็นอัตราส่วนต่อรายได้จากการขายและบริการที่ลดลง ส่งผลให้อัตรากำไรขั้นต้นในปี 2546
สูงกว่าในปี 2545 เนื่องจาก ในปี 2546 บริษัทฯ มีการรับรับรู้รายได้จากโครงการใหญ่ๆ
หลายโครงการที่มีมูลค่ากำไรขั้นต้นสูง

ค่าใช้จ่ายในการขายและบริหาร

ในปี 2546 กลุ่มบริษัทฯ มีค่าใช้จ่ายในการขายและบริหารเท่ากับ 88.05 ล้านบาท คิดเป็นร้อยละ
12.05 ของรายได้รวม ส่วนในปี 2545 มีค่าใช้จ่ายในการขายและบริหารเท่ากับ 64.69 ล้านบาท
คิดเป็นร้อยละ 9.46 ของรายได้รวม โดยในปี 2546 ค่าใช้จ่ายในการขายและบริหาร
ประกอบด้วย ค่าใช้จ่ายเกี่ยวกับบุคลากร 51.16 ล้านบาท
ค่าใช้จ่ายในการขายการตลาดและการบริหาร 36.89 ล้านบาท ส่วนในปี 2545
ค่าใช้จ่ายในการขายและบริหาร ประกอบด้วย ค่าใช้จ่ายเกี่ยวกับบุคลากร 26.82 ล้านบาท
ค่าใช้จ่ายในการขายการตลาดและการบริหาร 37.87 ล้านบาท
โดยค่าใช้จ่ายในการขายและการบริหารที่เพิ่มขึ้นมีสาเหตุสำคัญมาจาก จำนวนบุคลกรที่เพิ่มขึ้น
ค่าฝึกอบรมพนักงาน และค่าเสื่อมราคาที่สูงขึ้นจากการลงทุนที่เพิ่มขึ้น

กำไร

 ในปี 2546 และ 2545 กลุ่มบริษัทฯมีอัตรากำไรขั้นต้นร้อยละ 19.43 และ 17.04 ตามลำดับ อัตรากำไรจากการดำเนินงานร้อยละ 7.47 และ 7.60 ตามลำดับ และอัตรากำไรสุทธิร้อยละ 6.02 และ 5.54 ตามลำดับ เนื่องจากกกลุ่มบริษัทฯ มีรายได้จากการขายและบริการเพิ่มขึ้นในทุกสายธุรกิจ ยกเว้น สายธุรกิจ IRCT เนื่องจากการจัดโครงสร้างธุรกิจใหม่ตามที่ได้กล่าวแล้วข้างต้น และ สายธุรกิจ SI ที่มีงานระหว่างดำเนินโครงการ ที่ยังไม่สามารถรับรู้เป็นรายได้ทันในงวดปี 2546 ซึ่งในอนาคตทางบริษัทฯคาดว่า ทุกๆสายธุรกิจมีแนวโน้มที่จะสร้างกำไรให้กับกลุ่มบริษัทฯ เพิ่มเติมได้มากขึ้น 

ทางผู้บริหารของกลุ่มบริษัทฯ คาดว่าจะรักษาและเพิ่มระดับอัตรากำไรที่ผ่านมาได้
ถึงแม้ว่าราคาของสินค้าทางด้านไอที จะมีแนวโน้มที่ลดลง โดยบริษัทฯ
พยายามสร้างความแตกต่างของสินค้าและบริการให้แตกต่างจากคู่แข่งทำให้ลดการแข่งขันทางด้านราคาลง
และบริษัทฯ พยายามหาสินค้าใหม่ๆ ที่เป็นความต้องการของตลาดนำมาขายอย่างต่อเนื่อง
ซึ่งผลิตภัณฑ์ใหม่เหล่านี้จะมีอัตรากำไรที่สูงกว่าผลิตภัณฑ์เดิมทำให้สามารถชดเชยกับอัตรากำไรที่ลดลงของผลิตภัณฑ์เดิมลงได้

12.3.2 การวิเคราะห์ฐานะการเงิน

ฐานะการเงิน

สินทรัพย์

ณ 31 ธันวาคม พ.ศ. 2546 กลุ่มบริษัทมีสินทรัพย์รวมทั้งสิ้น 415.45 ล้านบาท เพิ่มขึ้น 86.16
ล้านบาท หรือคิดเป็นร้อยละ 26.17 เมื่อเทียบกับ 31 ธันวาคม พ.ศ. 2545 ทีมีจำนวน 329.29
ล้านบาท โดยสาเหตุสำคัญเป็นผลมาจาก บริษัทฯ มีสินค้าที่อยู่ระหว่างดำเนินงานของโครงการต่างๆ
และยังไม่สามารถบันทึกรับรู้รายได้ทันในงวดนี้ เป็นผลทำให้สินทรัพย์หมุนเวียน ณ 31 ธันวาคม
พ.ศ.2546 มีจำนวน 306.33 ล้านบาท เพิ่มขึ้น 32.82 ล้านบาท หรือคิดเป็นร้อยละ 11.78
เมื่อเทียบกับ 31 ธันวาคม พ.ศ.2545 ที่มีจำนวน 274.05 ล้านบาท ประกอบกับ บริษัทฯ
ได้ขอสินเชื่อธนาคารพาณิชย์แห่งหนึ่ง เพื่อรองรับการขยายตัวของธุรกิจ
โดยนำเงินฝากธนาคารบางส่วนเป็นหลักทรัพย์ค้ำประกัน ทำให้สินทรัพย์ไม่หมุนเวียน ณ 31 ธันวาคม
พ.ศ. 2546 ที่มีจำนวน 109.12 ล้านบาท เพิ่มขึ้น 53.88 ล้านบาท หรือคิดเป็นร้อยละ 97.53
เมื่อเทียบกับ 31 ธันวาคม พ.ศ. 2545 ที่มีจำนวน 55.24 ล้านบาท

-   หนี้สิน

ณ 31 ธันวาคม พ.ศ. 2546 กลุ่มบริษัทมีหนี้สินรวมทั้งสิ้น 193.86 ล้านบาท ลดลง 8.76 ล้านบาท
หรือคิดเป็นร้อยละ 4.32 เมื่อเทียบกับ 31 ธันวาคม พ.ศ.2545 ที่มีจำนวน 202.61 ล้านบาท
โดยสาเหตุสำคัญเป็นผลมาจาก บริษัทฯมีเจ้าหนี้การค้าและตั๋วเงินจ่าย ณ. 31 ธันวาคม พ.ศ.
2546 จำนวน 101.19 ล้านบาท ลดลง 49.51 ล้านบาทหรือคิดเป็นร้อยละ 32.86 เมื่อเทียบกับ
31 ธันวาคม พ.ศ. 2545 ที่มีจำนวน 150.70 ล้านบาท
ในขณะที่บริษัทฯมีรายได้รับล่วงหน้าจากโครงการที่อยู่ในระหว่างการดำเนินงานจำนวน 27.35
ล้านบาท เพิ่มขึ้นร้อยละ 100 เมื่อเทียบกับปีก่อน ซึ่งมีผลทำให้หนี้สินหมุนเวียนณ สิ้นปี 2546
ที่มีจำนวน 188.82 ล้านบาท ลดลง 7.33 ล้านบาท คิดเป็นร้อยละ 3.74 เมื่อเทียบกับ สิ้นปี
2545 ที่มีจำนวน 196.16 ล้านบาท

-   ส่วนของผู้ถือหุ้น

ณ 31 ธันวาคม พ.ศ. 2546 กลุ่มบริษัทมีส่วนของผู้ถือหุ้นรวมทั้งสิ้น 221.59 ล้านบาท เพิ่มขึ้น
94.92 ล้านบาท คิดเป็นร้อยละ 74.93 โดยสาเหตุสำคัญเป็นผลมาจาก ในระหว่างปี 2546
บริษัทฯ มีการเพิ่มทุนจดทะเบียนและนำหุ้นสามัญเสนอขายต่อประชาชนครั้งแรก จำนวน 13 ล้านหุ้น
มูลค่าหุ้นละ 6.50 บาท ซึ่งมีผลทำให้ทุนหุ้นสามัญเพิ่มขึ้น 26 ล้านบาท และส่วนเกินมูลค่าหุ้น เพิ่มขึ้น
56.46 ล้านบาท

-   โครงสร้างเงินทุน

ตามที่ บริษัทฯ ได้รับเงินสดจากการเพิ่มทุนจำนวน 82.47 ล้านบาท
ทำให้อัตราส่วนหนี้สินต่อส่วนของผู้ถือหุ้นดีขึ้น โดยลดลงมาจาก 1.60 เท่า ณ 31 ธันวาคม พ.ศ.
2545 มาอยู่ที่ระดับ 0.87 เท่า ณ. 31 ธันวาคม พ.ศ. 2546

-   สภาพคล่อง

ณ 31 ธันวาคม พ.ศ. 2546 กลุ่มบริษัทมีเงินสดและรายการเทียบเท่าเงินสด 60.50 ล้านบาท
เพิ่มขึ้นจำนวน 22.59 ล้านบาท คิดเป็นร้อยละ 59.58 เมื่อเทียบ ณ. 31 ธันวาคม พ.ศ. 2545
ที่มีจำนวน 37.91 ล้านบาท เป็นผลมาจาก

-   กำไรสุทธิของกลุ่มบริษัทฯ ทีมีจำนวน 43.95 ล้านบาท เพิ่มขึ้น 6.06 ล้านบาท คิดเป็นร้อยละ
    15.97 เมื่อเทียบกับ 31 ธันวาคม พ.ศ. 2545 ที่มีจำนวน 37.90 ล้านบาท ประกอบ
    กลุ่มบริษัทฯมี ยอดลูกหนี้การค้าลดลง 45.41 ล้านบาท และ รายได้รับล่วงหน้าเพิ่มขึ้น 27.36
    ล้านบาท เมื่อเทียบกับปีก่อน ทำให้บริษัทฯมีกระแสเงินสดสุทธิจากการดำเนินงาน จำนวน
    30.44 ล้านบาท เพิ่มขึ้น 4.76 ล้านบาท คิดเป็นร้อยละ 18.54 เมื่อเทียบกับ ปีก่อน
    ที่มีจำนวน 25.68 ล้านบาท

-   ในระหว่างปี บริษัทฯ ได้ขอขยายสินเชื่อกับทางธนาคารพาณิชย์
    โดยได้นำเงินฝากธนาคารบางส่วนเป็นหลักทรัพย์ค้ำประกัน โดย ณ. 31 ธันวาคม พ.ศ.
    2546 กลุ่มบริษัทฯ มีเงินฝากเพื่อการค้ำประกัน เพิ่มขึ้น 37.47 ล้านบาท และ
    มีการลงทุนในอุปกรณ์สำนักงานเพิ่มขึ้น 13.39 ล้านบาท ทำให้บริษัทฯ
    มีกระแสเงินสดใช้ไปในกิจกรรมลงทุน 52.17 ล้านบาท เพิ่มขึ้น 42.53 ล้านบาท
    หรือคิดเป็นร้อยละ 441.12

-   บริษัทฯ ได้จ่ายเงินปันผลให้กับผู้ถือหุ้นจำนวน 31.50 ล้านบาท และในขณะเดียวกันบริษัทฯ
    ได้รับเงินสดจากการเพิ่มทุนจำนวน 82.47 ล้านบาท
    ทำให้บริษัทมีกระแสเงินสดรับสุทธิจากกิจกรรมจัดหาเงินจำนวน 44.32 ล้านบาท

อัตราส่วนสภาพคล่อง ณ. 31 ธันวาคม พ.ศ. 2546 อยู่ที่ระดับ 1.62 เท่า เพิ่มขึ้นจาก 1.40
เท่า ณ. 31 ธันวาคม พ.ศ. 2545

12.3.3 การคาดการณ์ธุรกิจ

ตามที่บริษัทฯ ได้มีการจัดทำแผนการดำเนินงานของบริษัทในปี 2547 บริษัทฯ
คาดการณ์ว่าจะมีรายได้เติบโตขึ้นกว่าปีที่ผ่านมาราว 70% หรือประมาณรายได้ในปี 2547 เป็น
1,200 ล้านบาท โดยคาดการณ์ว่าเป็นส่วนของงานโครงการ 50% และส่วนของที่ไม่ใช่โครงการ
50% ทั้งนี้เนื่องจากมีงานโครงการที่บริษัทฯสามารถจะเข้าประมูลงานได้ในปี 2547 ไม่ต่ำกว่า
3000 ล้านบาท และคาดว่าจะได้รับการคัดเลือกประมาณ 500 ล้านบาท
อีกทั้งบริษัทมีงานที่จะต้องส่งมอบในปีนี้อีกไม่ต่ำกว่า 160 ล้าน (เป็นงานที่ยังไม่รับรู้รายได้ในปี
2546 และจะรับรู้รายได้ในปี 2547) ส่วนของที่ไม่ใช่โครงการนั้น บริษัทฯ
มีการเพิ่มสายงานธุรกิจใหม่ 2 สายงานซึ่งจะมีรายได้ประมาณ 90 ล้านบาท
และส่วนของสายธุรกิจเดิม 2 สายงานประมาณ 510 ล้านบาท
ทั้งนี้ตัวเลขดังกล่าวเป็นหลักการคาดการรณ์ตามหลักการจัดทำแผนงานประจำปี 2547
และแบบงบประมาณ 2547 ซึ่งได้รับการอนุมัติจากคณะกรรมการบริษัทแล้ว

สำหรับการคาดการณ์อัตรากำไรสุทธิในปีนี้จะเป็น 7 % ของรายได้รวม
สาเหตุหลักมากจากการที่บริษัทฯ เข้าเป็นบริษัทจดทะเบียนในตลาด MAI
ทำให้เสียภาษีลดลงจากเดิม 30% เป็น 20% และบริษัทฯมียอดขายสูงขึ้น
แต่ยังสามารถรักษาระดับกำไรขั้นต้นไว้ได้อีกทั้งค่าใช้จ่ายในการดำเนินงานไม่ได้สูงขึ้นตามสัดส่วนของยอดขาย